3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัทจะให้บริการประกอบแผงวงจรอิเลคทรอนิกส์ที่ครบวงจร
  เพื่อสนองความพึงพอใจสูงสุดแก่ลูกค้า โดยในการประกอบแผงวงจรอิเลคทรอนิกส์นั้น
  บริษัทจะเป็นผู้จัดหาวัตถุดิบ (Components) ตามคุณสมบัติที่ลูกค้ากำหนด
  หรือลูกค้าอาจจะจัดส่งวัตถุดิบให้ก็ได้
  บริษัทจะดำเนินการประกอบแผงวงจรอิเลคทรอนิกส์ตามแบบที่ลูกค้ากำหนด
  และบริษัทจะให้บริการปรับปรุงแผงวงจรอิเลคทรอนิกส์ (Design for Manufacturing)
  แก่ลูกค้าเพื่อปรับปรุงประสิทธิภาพการผลิตและลดต้นทุนการผลิตสำหรับลูกค้า
  นอกจากนี้บริษัทยังสามารถออกแบบ Functional Tester
  เพื่อใช้ในการทดสอบแผงวงจรอิเลคทรอนิกส์เพื่อให้เป็นไปตามความต้องการของลูกค้า

  บริษัทสามารถให้บริการประกอบแผงวงจรอิเลคทรอนิกส์สำหรับผลิตภัณฑ์อิเลคทรอนิกส์ต่างๆ
  ได้หลากหลายประเภท
  โดยลักษณะแผงวงจรอิเลคทรอนิกส์ที่บริษัทประกอบอยู่ในปัจจุบันสามารถแบ่งแยกได้ตามการใช้งานของผลิตภัณฑ์ต่างๆ
  ดังนี้

1.  อุปกรณ์อุปโภคบริโภค (Consumer Electric) เช่น เครื่องปรับอากาศ เครื่องซักผ้า

2.  อุปกรณ์ควบคุม ตรวจวัดต่างๆ (Industrial Control Measuring) เช่น
    เครื่องควบคุมอุณหภูมิ

3.  อุปกรณ์สังเคราะห์เสียงเหมือนจริง (Visual & Sound Synthesizer)

4.  อุปกรณ์โทรคมนาคม (Telecommunication) เช่น โทรศัพท์

  นอกจากประกอบแผงวงจรอิเลคทรอนิกส์เพื่อใช้ในผลิตภัณฑ์ต่างๆ ดังกล่าวข้างต้นแล้ว
  บริษัทยังให้บริการประกอบผลิตภัณฑ์อิเลคทรอนิกส์สำเร็จรูป (Box Build Products)
  ทั้งนี้เพื่อให้การบริการที่ครบ วงจรแก่ลูกค้า

  ปัจจุบันการประกอบแผงวงจรอิเลคทรอนิกส์ของบริษัทใช้เทคโนโลยี 3 แบบคือ SMT (Surface
  Mount), PTH (Plated Through Hole) และ COB (Chip on Board)
  โดยที่การผลิตของบริษัทจะแบ่งออกเป็น 2 ส่วนใหญ่ๆ คือ
  ส่วนการใช้เครื่องจักรในการวางอุปกรณ์อิเลคทรอนิกส์ และส่วนการใช้แรงงานคนในการประกอบ
  และการตรวจสอบคุณภาพการผลิต

1.  เทคโนโลยีแบบ SMT (Surface Mount)

  SMT เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่นๆ
  ลงบนผิวหน้าของแผงวงจรพิมพ์ (Printed Circuit Board – PCB)
  ซึ่งเป็นการพัฒนาเทคโนโลยีการประ

  กอบแผงวงจรไฟฟ้าจากการเสียบทะลุเข้าไปในแผงวงจรพิมพ์ เทคโนโลยี SMT
  จะมีประโยชน์ทั้งทางด้านการออกแบบและการผลิต
  โดยจะสามารถประหยัดพื้นที่ในการประกอบชิ้นส่วนอิเลคทรอ

  นิกส์บนแผงวงจรพิมพ์

2.  เทคโนโลยีแบบ PTH (Plated Through Hole)

  PTH
  เป็นเทคโนโลยีซึ่งประกอบชิ้นส่วนอิเลคทรอนิกส์เสียบทะลุไปในรูของแผงวงจรพิมพ์เทคโนโลยีแบบ
  PTH นี้ จะป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเลคทรอนิคส์ของผลิตภัณฑ์ที่ใช้เทคโนโลยี PTH
  จะมีราคาที่ต่ำกว่าเมื่อเทียบกับชิ้นส่วนผลิตภัณฑ์ ที่ใช้เทคโนโลยี SMT

3.  เทคโนโลยีแบบ COB (Chip on Board)

  COB เป็นเทคโนโลยีที่ประกบเชื่อม Bare IC เข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่
  โดยปกติ ต้นทุนการผลิตมักจะต่ำกว่าเมื่อเปรียบเทียบกับต้นทุนการผลิตผลิตภัณฑ์ที่ใช้
  Pre-package IC ซึ่งมีขนาดใหญ่กว่าและราคาสูงกว่า

4.  เทคโนโลยีแบบ Flip Chip

  Flip Chip เป็นเทคโนโลยีการประกอบ Bare IC
  ที่มีขนาดเล็กมากเข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีเทคโนโลยี่สูง
  มีข้อจำกัดในด้านพื้นที่มากๆ เช่นโทรศัพท์มือถือ คอมพิวเตอร์มือถือ เครื่องเล่น MP3 เป็นต้น
  เนื่องจากผลิตภัณฑ์ที่ประกอบมีขนาดเล็กมากดังนั้นเครื่องจักรและอุปกรณ์
  จึงต้องมีมีความเที่ยงตรงและแม่นยำเป็นพิเศษ

  นอกจากนี้ บริษัทมีกรรมวิธีการผลิตเฉพาะอย่างสำหรับผลิตภัณฑ์ที่มีคุณสมบัติเฉพาะ ได้แก่

-   Chemical Compound Encapsulation
    ซึ่งเป็นกระบวนการเคลือบแผงวงจรอิเลคทรอนิกส์ที่ประกอบเสร็จแล้วด้วยสารเคมีต่างๆ เช่น
    Epoxy, Polyurethane หรือสารกันความชื้นอื่นๆ เป็นต้น
    เพื่อป้องกันผลกระทบจากสิ่งแวดล้อม (Harsh Environment) เช่น แรงกระแทก ความชื้น
    และการเปลี่ยนแปลงอุณหภูมิ เป็นต้น

-   การประกอบแผงวงจรอ่อน (Flexible Circuit)
    ซึ่งเป็นการประกอบแผงวงจรที่ต้องใช้ความละเอียด

  อ่อนและเทคนิคการผลิตที่พิเศษกว่าการประกอบแผงวงจรโดยทั่วไป

  บริษัทได้รับการส่งเสริมการลงทุนในกิจการ ผลิต Printed Circuit Board Assembly
  ภายใต้พระราชบัญ

  ญัติการลงทุน พ.ศ. 2520 ออกให้โดยคณะกรรมการส่งเสริมการลงทุนตามบัตรส่งเสริมเลขที่
  1760/2543 ลงวันที่ 4 ตุลาคม พ.ศ. 2543 โดยที่บริษัทได้รับสิทธิพิเศษตามโซน 3 ที่สำคัญ,
  สรุปได้ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่ 10 พฤศจิกายน 2547

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าว
  บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
  โดยจะเลือกหักจากกำไรสุทธิของปีใดปีหนึ่งหรือหลายปีก็ได้

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

3.  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลตามข้อ 1

4.  ให้ได้รับยกเว้นอากรขาเข้าสำหรับวัตถุดิบหรือวัสดุจำเป็นที่นำเข้ามาจากต่างประเทศ
    เพื่อใช้ในการผลิตเพื่อการส่งออกเป็นเวลาห้าปี นับแต่วันที่ 19 สิงหาคม 2547

5.  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่มีรายได้จากการประกอบกิจการนั้น

  ทั้งนี้ รายได้จากการส่งออกของปีนั้นๆ จะต้องไม่ต่ำกว่ารายได้จากการส่งออกเฉลี่ย
  ของสามปีย้อนหลัง ยกเว้นสองปีแรก

1.  การตลาดและภาวะการแข่งขัน

(ก) นโยบายทางการตลาด

กลยุทธ์การแข่งขัน

  บริษัทจะเน้นการให้บริการที่ครบวงจรและสนองความต้องการเพื่อให้เกิดความพึงพอใจสูงสุดแก่
  ลูกค้า โดยเน้นความร่วมมือกับลูกค้าในระยะยาว โดยกลยุทธ์ทางการตลาด สามารถสรุปได้ดังนี้

1.  บริษัทจะเน้นการผลิตผลิตภัณฑ์ที่หลากหลาย โดยมุ่งที่จะสนองความต้องการแก่กลุ่มลูกค้า
    เป้าหมายอย่างครบถ้วน
    อย่างไรก็ตามบริษัทจะไม่เน้นการผลิตผลิตภัณฑ์ที่มีการเปลี่ยนแปลงอย่างรวดเร็วซึ่งจะทำให้บริษัทมีความเสี่ยงทางธุรกิจสูง

2.  บริษัทจะเน้นการให้บริการที่ครบวงจรและบริการที่มีมูลค่าเพิ่มแก่ลูกค้า
    โดยในปัจจุบันบริษัทได้เริ่มให้บริการการออกแบบผลิตภัณฑ์เพื่อการผลิต (Design for
    Manufacturing)
    เพื่อปรับปรุงแบบของผลิตภัณฑ์ให้มีต้นทุนการผลิตที่ต่ำลงและเพิ่มกำไรส่วนเพิ่มจากการขาย
    โดยยังคงคุณสมบัติและลักษณะการใช้งานของผลิตภัณฑ์ตามความต้องการของลูกค้า

3.  การเพิ่มช่องทางการจำหน่ายที่มีประสิทธิภาพ
    เพื่อช่วยให้บริษัทสามารถขยายฐานลูกค้าได้อย่างมีประสิทธิภาพและรวดเร็วยิ่งขึ้นและกระจายกลุ่มลูกค้าไปยังตลาดอื่นๆ
    เช่น ตลาดสหรัฐอเมริกา ตลาดยุโรป ให้มากขึ้น
    ดังนั้นบริษัทจะดำเนินการแต่งตั้งตัวแทนจำหน่ายในสหรัฐอเมริกาและยุโรปเพิ่มขึ้น
    รวมทั้งการพัฒนาการขายโดยใช้เทคโนโลยีใหม่ๆ

4.  บริษัทจะมุ่งสร้างความสัมพันธ์ระยะยาวกับลูกค้า
    โดยบริษัทได้จัดให้เจ้าหน้าที่ทางการขายและตลาดของบริษัทรับผิดชอบดูแลและรับทราบข้อมูลของลูกค้าแต่ละรายอย่างใกล้ชิด
    เพื่อมุ่งให้บริการแก่ลูกค้าอย่างมีประสิทธิภาพ และเป็นที่เชื่อถือไว้วางใจแก่ลูกค้า

5.  บริษัทจะมุ่งการพัฒนามาตรฐานคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อผลิตสินค้าที่มีคุณภาพตามความต้องการของลูกค้าในต้นทุนที่แข่งขันได้ในตลาด
    อันจะทำให้บริษัทสามารถขยายฐานลูกค้าและสามารถรักษาลูกค้าเดิมไว้ได้อย่างต่อเนื่อง

  กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ เจ้าของยี่ห้อสินค้า (Original Brand Name Producer)
  ผู้ผลิตสินค้าต้นแบบ (Original Equipment Manufacturer)
  หรือผู้ออกแบบผลิตภัณฑ์อิเลคทรอนิกส์ (Design House)
  โดยจะมุ่งเน้นผู้ผลิตที่ผลิตผลิตภัณฑ์ตอบสนองตลาดเฉพาะ (Niche Market)

 การจำหน่ายและช่องทางการจำหน่าย

  บริษัทและบริษัทย่อยมีการจำหน่ายส่วนใหญ่ให้แก่ลูกค้าต่างประเทศ และการส่งออกทางอ้อม
  รวมเป็นสัดส่วนประมาณร้อยละ 95.88 ของยอดขายรวม
  ที่เหลือเป็นการจำหน่ายแก่ลูกค้าในประเทศ สำหรับสัดส่วนการจำหน่ายในตลาดต่างประเทศ

  สำหรับช่องทางการจำหน่ายในปี 2547 ที่ผ่านมา
  ส่วนใหญ่บริษัทจะทำการจำหน่ายโดยตรงแก่ลูกค้าซึ่งคิดเป็นสัดส่วนประมาณร้อยละ 60
  ของยอดขายรวม ที่เหลือประมาณร้อยละ 40 เป็นการจำหน่ายผ่านตัวแทนจำหน่ายของบริษัท

  ลักษณะของลูกค้า

  ลูกค้าของบริษัทและบริษัทย่อยจะเป็น เจ้าของยี่ห้อสินค้า
  ผู้ผลิตสินค้าต้นแบบหรือผู้รับจ้างออกแบบผลิตภัณฑ์อิเลคทรอนิกส์
  โดยส่วนใหญ่เป็นลูกค้าที่มีความสัมพันธ์กับบริษัทมาไม่น้อยกว่า 5-6 ปี

  (ข) ภาวะอุตสาหกรรมและการแข่งขัน

  ภาวะการผลิตของอุตสาหกรรมอิเลคทรอนิกส์ในปี 2547 มีการขยายตัวค่อนข้างมาก
  จากการประมาณการของสำนักงานเศรษฐกิจอุตสาหกรรมพบว่าดัชนีผลผลิตอุตสาหกรรมอิเลคทรอนิกส์ปรับตัวเพิ่มขึ้นถึงประมาณร้อยละ
  35.5 เมื่อเทียบกับปีก่อน โดยเฉพาะกลุ่ม Monolithic IC และ Other IC เพิ่มขึ้นถึงร้อยละ
  45 และ 22 เมื่อเทียบกับปีก่อน เนื่องจากความต้องการสินค้าอิเลคทรอนิกส์ในตลาดโลกเพิ่มขึ้น
  ทำให้มีคำสั่งซื้อเข้ามาอย่างมากในช่วงปี 2547 (ดังแสดงในรูปที่ 5)

  []

  รูปที่ 5 แสดงดัชนีผลผลิตอุตสาหกรรมอิเลคทรอนิกส์ของไทย และญี่ปุ่น

  สำหรับภาวะการผลิตของอุตสาหกรรมอิเลคทรอนิกส์ของประเทศญี่ปุ่นในปี 2547
  ขยายตัวดีขึ้นเช่นกัน โดยจากการประมาณสถิติของ Ministry of Economic, Trade and
  Industry ของประเทศญี่ปุ่น พบว่าดัชนีผลผลิตอุตสาหกรรมทั้งในกลุ่ม Electronic Parts
  and devices ปี 2547 ปรับตัวดีขึ้นประมาณร้อยละ 14.6 และ Electronic computers
  เพิ่มขึ้นร้อยละ 3.0 เมื่อเทียบกับปีก่อน (รายละเอียดแสดงในตารางที่ 6)

  ตารางที่ 6 แสดงดัชนีผลผลิตอุตสาหกรรมอิเลคทรอนิกส์ของประเทศไทย และญี่ปุ่น ปี 2547

+-----------------+-------------+-------------+-----------------------+
|                 |   ดัชนีผลผลิต  |   ดัชนีผลผลิต  |   การเปลี่ยนแปลง        |
|                 |             |             |                       |
|                 |   ปี 2546    |   ปี         |   เมื่อเทียบกับปี 2546     |
|                 |             |   2547^(e)  |   (ร้อยละ)             |
+-----------------+-------------+-------------+-----------------------+
| ประเทศไทย¹      | 115.8       | 153.5       | 35.5                  |
+-----------------+-------------+-------------+-----------------------+
| ประเทศญี่ปุ่น²      |             |             |                       |
+-----------------+-------------+-------------+-----------------------+
| - Electronic    | 78.4        | 80.8        | 3.0                   |
| computers       |             |             |                       |
+-----------------+-------------+-------------+-----------------------+
| - Electronic    | 109.2       | 125.2       | 14.6                  |
| parts and       |             |             |                       |
| device          |             |             |                       |
+-----------------+-------------+-------------+-----------------------+

ที่มา : 1) สำนักงานเศรษฐกิจอุตสาหกรรม กระทรวงอุตสาหกรรม 2) Ministry of
Economic , Trade and Industry , Japan

  หมายเหตุ : e ดัชนีผลผลิตของประเทศไทยและญี่ปุ่นในเดือนธันวาคม 2547
  เป็นตัวเลขประมาณการ

  นอกจากนี้จากการประมาณการสถิติการจำหน่าย Semiconductor ของตลาดโลกในปี 2547
  ของ Semiconductor Industry Association (SIA) พบว่ามีการขยายตัวดีขึ้น
  โดยมีมูลค่าการจำหน่ายประมาณ 213.8 พันล้านเหรียญสหรัฐฯ เพิ่มขึ้นร้อยละ 28.5
  เมื่อเทียบกับปีก่อน ซึ่ง SIA
  กล่าวว่าการขยายตัวดังกล่าวส่วนใหญ่มาจากการใช้จ่ายของผู้บริโภคมากกว่ามาจากการลงทุนของธุรกิจ
  โดยยังคงเป็นสินค้าประเภท Digital Media , Personal Computer ,and Wireless
  handsets
  ที่มีการเติบโตมากกว่าที่คาดการณ์ไว้จึงทำให้มีความต้องการชิ้นส่วนอิเลคทรอนิกส์เพิ่มขึ้นตามไปด้วยโดยภูมิภาค
  สหรัฐอเมริกา สหภาพยุโรป ญี่ปุ่น และเอเชียแปซิฟิก
  มีการปรับตัวเพิ่มขึ้นทุกภูมิภาคเมื่อเทียบกับปีก่อนร้อยละ 22.2 22.5 22.7 และ 38.3
  ตามลำดับ

  แนวโน้มอุตสาหกรรม

1.  แนวโน้มอุตสาหกรรมอิเล็กทรอนิคส์ของไทย

  แนวโน้มภาพรวมการขยายตัวของอุตสาหกรรมเครื่องใช้ไฟฟ้าและอิเลคทรอนิกส์ในประเทศในปี
  2548
  คาดว่าอุตสาหกรรมเครื่องใช้ไฟฟ้าจะอยู่ในภาวะทรงตัวและอุตสาหกรรมอิเลคทรอนิกส์จะปรับตัวเพิ่มขึ้นได้แต่คงไม่มากนัก
  เนื่องจากมีทั้งปัจจัยบวกและปัจจัยลบที่มีผลต่อการขยายตัวของอุตสาหกรรมดังนี้

  ปัจจัยบวก

  1.
  การขยายการลงทุน/การลงทุนใหม่ในอุตสาหกรรมเครื่องใช้ไฟฟ้าและอิเลคทรอนิกส์ในประเทศยังมีอย่างต่อเนื่องแม้ว่าการเปิดดำเนินกิจการจะชะลอตัวลงกว่าปี
  2546 บ้างทำให้คาดการณ์ได้ว่าปริมาณการผลิตและการส่งออกของประเทศไทยน่าจะเพิ่มสูงขึ้นได้

  2. แนวโน้มภาวะตลาดอิเลคทรอนิกส์ของโลกในปี 2548 คาดว่าจะยังสามารถเพิ่มขึ้นได้จากปี
  2547 แต่จะเพิ่มเพียงประมาณร้อยละ 4.7

  3. ค่าเงินบาทมีแนวโน้มสูงขึ้น ผู้ผลิตจะได้รับประโยชน์จากการนำเข้าวัตถุดิบได้ในราคา
  ที่ถูกลงอีกทั้งได้ประโยชน์จากการคืนหนี้ต่างประเทศโดยจะมีภาระลดน้อยลง

  ปัจจัยลบ

ปัจจัยลบที่คาดว่าจะมีผลต่อการขยายตัวมี ดังนี้

  1. ราคาน้ำมันที่ยังมีระดับราคาสูงและอาจปรับตัวขึ้นได้อีก
  ทำให้ภาวะเศรษฐกิจของโลกอาจไม่สามารถขยายตัวได้ดีเป็นผลให้ความต้องการสินค้าไม่ขยายตัวเท่าที่ควร
  โดยเฉพาะในส่วนของสินค้าอิเลคทรอนิกส์ซึ่งยังมีปริมาณสินค้าคงคลังในตลาดโลกอยู่ในระดับสูงและอาจกระทบต่อคำสั่งซื้อในช่วงต้นปี
  2548

  2. อัตราดอกเบี้ยที่มีแนวโน้มสูงขึ้น และค่าเงินบาทที่แข็งขึ้นทำให้ต้นทุนวัตถุดิบนำเข้าสูงขึ้น

  ทั้งนี้ เมื่อปัจจัยลบดังกล่าวบางข้อเป็นสิ่งที่ไม่อาจควบคุมได้
  ผู้ประกอบการจึงต้องมีการบริหารจัดการต้นทุนของตนเองให้ดีโดยใช้ปัจจัยบวกและลบต่างๆ
  เหล่านี้ให้กลับมาเป็นเกิดประโยชน์ต่อการดำเนินกิจการ
  การเพิ่มประสิทธิภาพในการจัดการต้นทุนและการจัดการด้านสินค้าเป็นทางเลือกหนึ่งที่จะช่วยให้ผู้ผลิตสามารถลดต้นทุนได้
  โดยโดยควรใช้การจัดการด้านโลจิสติกส์และซัพพลายเชนมาเป็นเครื่องมือในการลดต้นทุนซึ่งสำนักงานเศรษฐกิจอุตสาหกรรมกำลังผลักดันให้มีผลเป็นรูปธรรมต่อไป

  2. แนวโน้มความต้องการธุรกิจรับจ้างผลิตผลิตภัณฑ์อิเลคทรอนิกส์ (Contracted
  Electronics Manufacturing: CEM) มีสูงมากขึ้น เนื่องจากเจ้าของยี่ห้อสินค้า
  (Original Brand Name Producer) รวมถึงผู้ผลิตสินค้าต้นแบบ (OEM)
  มีแนวโน้มที่จะส่งมอบงานในกับบริษัทรับจ้างผลิตมากขึ้น
  เพื่อเพิ่มประสิทธิภาพในการผลิตและลดต้นทุนสินค้า โดยการว่าจ้างผู้รับจ้างผลิต CEM
  ซึ่งจะมีความเชี่ยวชาญและมีการบริหารทรัพยากรในการผลิตที่ดีกว่า

  สำหรับประเทศในแถบเอเชียจะได้รับประโยชน์จากการขยายตัวของธุรกิจ CEM
  โดยเฉพาะอย่างยิ่งประเทศไทยที่จะเป็นแหล่งรับจ้างการผลิตชิ้นส่วนสินค้าอิเลคทรอนิกส์ที่สำคัญ
  เนื่องจากต้นทุนแรงงานไทย (Skilled Labor)
  ที่มีคุณภาพและสภาพทางการเมืองที่มีความมั่นคงเมื่อเปรียบเทียบกับประเทศในแถบเอเชียอื่นๆ

  การแข่งขันภายในอุตสาหกรรม

  ลักษณะการแข่งขันภายในประเทศสำหรับอุตสาหกรรมนี้จะแบ่งออกเป็น 3 ระดับ
  ซึ่งแต่ละระดับจะไม่แข่งขันกันโดยตรงเนื่องจากมีกลุ่มลูกค้าที่แตกต่างกัน คือ

1.  อุตสาหกรรมขนาดใหญ่ การผลิตส่วนใหญ่จะผลิตเพื่อการส่งออก
    ผู้ประกอบการส่วนใหญ่จะมาจากต่างประเทศหรือมีต่างประเทศเป็นผู้ร่วมทุน เช่น
    จากประเทศญี่ปุ่น ซึ่งบริษัทเหล่านี้จะมีฐานลูกค้าเป็นของตนเอง
    เช่นบริษัทญี่ปุ่นก็จะมีฐานลูกค้าเป็นบริษัทญี่ปุ่นเอง และได้รับความช่วยเหลือด้านเทคโนโลยี
    และเงินทุนจากบริษัทแม่ในต่างประเทศ

2.  อุตสาหกรรมขนาดกลาง การผลิตส่วนใหญ่เพื่อการส่งออกเช่นเดียวกัน
    โดยจะมีโรงงานผลิตที่ครบวงจร และไม่มีบริษัทแม่ในต่างประเทศ

3.  อุตสาหกรรมขนาดเล็ก ส่วนใหญ่จะเป็นลักษณะตึกแถว การผลิตจะมีไม่ครบวงจร
    ส่วนใหญ่จะเป็นการรับจ้างประกอบแผงวงจรอิเลคทรอนิกส์ที่ไม่ต้องอาศัยเทคโนโลยีสูง

  การแข่งขันในการผลิตแผงวงจรไฟฟ้าสำเร็จรูปในประเทศไทยจัดว่าไม่สูงนัก
  เนื่องจากผู้ผลิตแต่ละรายจะมีฐานลูกค้าแตกต่างกันบ้าง บริษัทจัดอยู่ในอุตสาหกรรมขนาดกลาง
  โดยที่ปัจจุบันบริษัทมีคู่แข่งขันที่มีขนาดใกล้เคียงกันประมาณ 3-5 ราย
  ซึ่งแต่ละรายจะมีกลุ่มลูกค้าของตนเอง
  และมีนโยบายการตลาดที่แตกต่างกันออกไปจึงไม่ถือเป็นคู่แข่งโดยตรงกับบริษัท

  ส่วนการแข่งขันระหว่างประเทศนั้น ประเทศที่เป็นคู่แข่งที่สำคัญของไทยคือ จีน อินโดนีเซีย และ
  มาเลเซีย การผลิตในประเทศจีนซึ่งกำลังมีการเติบโต
  และพัฒนาทางเศรษฐกิจอย่างรวดเร็วและเป็นที่สนใจของนักลงทุนต่างประเทศเป็นจำนวนมาก
  ก็ยังไม่ถือเป็นคู่แข่งโดยตรงที่สำคัญของไทย ในขณะนี้
  เนื่องจากคุณภาพการผลิตยังมีความล้าหลังกว่าไทย
  และแรงงานยังขาดทักษะความชำนาญในการผลิต ดังนั้นการผลิตจะเป็นแบบง่ายๆ ไม่ซับซ้อนนัก
  นอกจากนี้ค่าแรงงานรวมโสหุ้ยในประเทศจีน ที่เป็นการผลิตอุตสาหกรรมอิเลคทรอนิคส์นั้น
  ในปัจจุบันค่าแรงไม่ได้แตกต่างกับเมืองไทยมากนักส่วนอินโดนีเซียมีปัญหาเกี่ยวกับความไม่มั่นคงของประเทศ
  ส่วนมาเลเซียนั้นจะมีต้นทุนค่าแรงงานสูงกว่าไทยและเน้นการผลิตวงจรอิเลคทรอนิกส์ที่ใช้กับสินค้าระดับสูง
  ดังนั้นหากลูกค้าต้องการที่จะหาผู้ผลิตที่มีคุณภาพดี และมีเสถียรภาพที่มั่นคงแล้ว
  ประเทศไทยนับว่าได้เปรียบคู่แข่งในด้านต่างๆ เหล่านี้ อย่างไรก็ตาม
  ค่าแรงงานที่มีแนวโน้มสูงขึ้น จะทำให้ความได้เปรียบของสินค้าไทยในตลาดโลกลดลง
  ดังนั้นการปรับปรุงคุณภาพผลิตภัณฑ์ ประสิทธิภาพการผลิต รวมทั้งการพัฒนาคุณภาพแรงงาน
  และระบบการทำงานจึงเป็นสิ่งสำคัญที่จะทำให้ผู้ประกอบการไทย
  มีความสามารถแข่งขันได้ในตลาดโลกสำหรับแนวโน้มด้านการแข่งขัน
  คาดว่าจะเป็นการแข่งขันด้านคุณภาพการผลิต
  การเทคโนโลยีการผลิตที่เหมาะสมกับต้นทุนและการกำหนดราคาขายที่สอดคล้องกัน
  ส่วนการเข้ามาเป็นผู้ประกอบการในอุตสาหกรรมนี้อาจทำได้ยาก เนื่องจากต้องอาศัยเงินลงทุนสูง
  ทักษะและประสบการณ์การผลิตสินค้าให้ได้คุณภาพเป็นที่เชื่อถือและยอมรับของกลุ่มลูกค้า

  3.3 การจัดหาผลิตภัณฑ์หรือบริการ

  บริษัทมีโรงงาน 1 แห่งตั้งอยู่ที่ 198 หมู่ 13 ถนนสุวรรณศร ตำบลดงขี้เหล็ก
  อำเภอเมืองปราจีนบุรี จังหวัดปราจีนบุรี และอีก 1 แห่ง ตั้งอยู่ที่ 152/8 ,152/15 หมู่ 3
  ถนนธัญบุรี –ลำลูกกา ตำบลรังสิต อำเภอธัญบุรี จังหวัดปทุมธานี
  โดยที่โรงงานทั้งสองมีกำลังการผลิตรวมของเครื่องจักร สำหรับเทคโนโลยี SMT (Surface
  Mounted) เท่ากับ 99 ล้านจุดต่อเดือน และสำหรับเทคโนโลยี PTH (Plated Through
  Hole) เท่ากับ 43 ล้านจุดต่อเดือน และสำหรับเทคโนโลยี COB (Chip on Board) เท่ากับ
  52 ล้านเส้นต่อเดือน นอกจากนี้บริษัทยังมีกรรมวิธีการผลิตเฉพาะอย่างได้แก่ Chemical
  Compound Encapsulation และ การประกอบแผงวงจรอ่อน (Flexible Circuit)

  วัตถุดิบ และผู้จำหน่ายวัตถุดิบ

  วัตถุดิบที่สำคัญที่ใช้ในการผลิตคือ แผ่นวงจรพิมพ์ (PCB) แผงวงจรไอซี (IC) ไดโอด (DIODE)
  รีซิสเตอร์

  (Resistor) และ คาพาซิเตอร์ (Capacitor)
  ซึ่งจะเป็นการนำเข้าจากต่างประเทศประมาณร้อยละ 65 ที่เหลืออีกร้อยละ 35
  เป็นการซื้อภายในประเทศ โดยที่บริษัทเป็นผู้จัดหาวัตถุดิบเองหรือร่วมกับลูกค้าในการจัดหาวัตถุดิบ
  บริษัทจะจัดซื้อวัตถุดิบจากบริษัทในประเทศและต่างประเทศประมาณ 75 ราย
  ซึ่งบริษัทเหล่านี้ส่วนใหญ่ได้ดำเนินการจัดหาวัตถุดิบให้แก่บริษัทอย่างต่อเนื่องเป็นเวลา 3-6 ปี
  สำหรับ ผู้จัดหาวัตถุดิบในต่างประเทศที่สำคัญของบริษัทในปัจจุบันอยู่ในประเทศสิงคโปร์ ฮ่องกง
  ไต้หวันและยุโรปให้กับบริษัท บางรายได้จัดหาวัตถุดิบให้บริษัทมาเกือบ 10 ปี
  เป็นแหล่งในการจัดหาวัตถุดิบแห่งหนึ่งที่สำคัญของบริษัท
  ในการสั่งซื้อวัตถุดิบบริษัทจะทำการเปรียบเทียบราคาวัตถุดิบที่เสนอมาจากหลายแหล่งเพื่อให้ได้ราคาที่ดีสำหรับลูกค้าก่อนตัดสินใจซื้อ

สภาพปัญหาเกี่ยวกับวัตถุดิบ

  สถานะการของวัตถุดิบในปีที่ผ่านมาค่อนข้างมีปัญหาเกี่ยวกับการส่งมอบ
  เพราะมีความต้องการจากประเทศจีนที่มีความต้องการวัตถุดิบสูงมาก
  สืบเนื่องจากมีการย้ายฐานการผลิต และเพิ่มกำลังการผลิต
  จากโรงงานประกอบสินค้าอิเลคทรอนิกส์เพราะค่าแรงงานต่ำ ทำให้ต้นทุนสินค้าถูก และ
  สามารถขายสินค้าในราคาต่ำ ทำให้ยอดขายสูงขึ้นตาม ผลกระทบที่ตามมาคือ
  มีการสั่งซื้อวัตถุดิบจากตลาดโลก นำไปเก็บ สต็อกค่อนข้างมาก ทำให้เกิดการขาดแคลนวัตถุดิบ
  ซึ่งมีผลกระทบอย่างมากในวงการประกอบชิ้นส่วนอิเลคทรอนิกส์โดยเฉพาะ เครื่องใช้ไฟฟ้า
  และระบบโทรคมนาคมไร้สาย
  ซึ่งจากผลกระทบดังกล่าวทำให้ทางฝ่ายจัดซื้อต้องมีการเตรียมการในหลายทาง
  ทั้งการหาแหล่งสำรองเพิ่มเติม มีการนำเสนอวัตถุดิบทดแทน รวมถึงการสร้างความสัมพันธ์
  และความร่วมมือกับ Suppliers
  โดยการร่วมประชุมหารือถึงแนวทางการที่จะแก้ปัญหาที่อาจจะเกิดขึ้น
  รวมถึงการแจ้งข่าวสารต่างๆ และสถานะของการ ความต้องการของแต่ละฝ่าย ทั้งผู้ขาย ผู้ซื้อ
  และความต้องการของลูกค้าที่มีต่อไปในอนาคต

  ซึ่งสถานะการดังกล่าวน่าจะคลี่คลายลงในประมาณปี 2548 เพราะ
  ค่าแรงงานในประเทศจีนเริ่มแพงขึ้น ราคาต้นทุนการผลิตก็เพิ่มมากขึ้น
  ซึ่งรวมถึงการเก็บสต็อกวัตถุดิบเริ่มเหลือใช้ ความต้องการก็น้อยลง
  ซึ่งทำให้การขาดแคลนวัตถุดิบเข้าสู่สภาวะปรกติ

  กระทบต่อสิ่งแวดล้อม

  การประกอบธุรกิจ PCBA เป็นอุตสาหกรรมที่ต้องใช้ตะกั่ว (Solder)
  ในการเชื่อมอุปกรณ์อิเลคทรอนิกส์ต่างๆ กับแผ่นวงจรพิมพ์ (PCB)
  ดังนั้นจะมีวัสดุของเหลือจากกระบวนการผลิต เช่น ไอจากการบัดกรี และเศษตะกั่ว
  ซึ่งบริษัทได้มีการกำจัดวัสดุที่เหลือจากการผลิตอย่างเป็นระบบและถูกต้องตามกฎ
  ระเบียบของกระทรวงอุตสาหกรรม
  ส่วนไอจากการบัดกรีจะมีท่อดูดและผ่านการกรองก่อนที่จะปล่อยออก
  นอกจากนี้บริษัทได้เปลี่ยนแปลงการใช้สาร Trichloroethylene ในการล้างแผ่น PCB
  ก่อนนำเข้าสู่สายการผลิตเป็นการใช้น้ำ DI เป็นสารทำความสะอาดในขบวนการผลิต
  ซึ่งเป็นสารที่ไม่ทำลายชั้นบรรยากาศโอโซน และจะไม่ก่อให้เกิดภาวะเรือนกระจก (Green
  House Effect) โดยที่บริษัทได้รับการสนับสนุนด้านเงินทุนจากธนาคารโลก (World Bank)
  ในการดำเนินการเปลี่ยนแปลงการใช้สารดังกล่าว

  กลุ่มบริษัทได้มีการตรวจสอบสภาพแวดล้อมในการทำงานอย่างสม่ำเสมอ
  ทำให้มั่นใจได้ว่าสภาวะแวดล้อมภายในโรงงานอยู่ในมาตรฐานที่กำหนด
  โดยที่ที่ผ่านมากลุ่มบริษัทไม่เคยมีประวัติการกระทำความผิดทางกฎหมายเกี่ยวกับสิ่งแวดล้อม
  นอกจากนี้ กลุ่มบริษัทยังมีการตรวจสุขภาพให้กับพนักงานปีละ 1 ครั้ง
  เพื่อเป็นสวัสดิการที่ให้แก่พนักงานและเป็นการเสริมสร้างกำลังใจในการทำงานแก่พนักงานด้วย

  3.4 งานที่ยังไม่ได้ส่งมอบ

  บริษัทได้ตกลงทำการค้ากับลูกค้ารายหนึ่งในยุโรปซึ่งใช้ระบบ Just in time
  เพื่อเพิ่มขีดความสามารถในการแข่งขันของบริษัทให้ทัดเทียมกับบริษัทประเภทเดียวกันในยุโรป
  ทำให้มีมูลค่าสินค้าที่ยังไม่ได้ส่งมอบเป็นจำนวน 25.60 ล้านบาท
  ข้อดีของการเปลี่ยนมาสู่ระบบใหม่นี้จะทำให้ลดความผันผวนของบริษัท
  ในแง่การผลิตของบริษัทลงไปได้บ้าง
  ในขณะที่ทางลูกค้าเองก็มีความสะดวกในการรับสินค้าจากทางบริษัทมากกว่าในระบบเดิม